שבת המלכה 
בערוב היום עת שקעה החמה; אז תפרוש כנפה הזכה התמה; ואצאה לקבלה בשיר ותפילה; את שבת הכלה; מה נעמת שבת המלכה; משמי רום תרדי זוהרת; והאל יפרוש ברכה; לאומה נבחרת; לך עיניי אשא ונפשי תפעם; ראי שמחת ליבי ושמחת עולם; שבי עימנו את הזכה, מזמורים לך נשיר; זיו כבודך יזהיר; מה נעמת שבת המלכה..; ראי דולקים נרות, אות הוא לכבודך; קסם וקדושה הם נוסכים בבואך; את מלכה משוש נוגים, את חמדת הימים; מדורות קדומים; מה נעמת שבת המלכה...; 